Hildur Guðnadóttir tónskáld vann Golden Globe í kvöld þegar hátíðin var haldin í 77. sinn , fyrir bestu tónlistina í kvikmyndinni Joker . Hildur getur hlotið fleiri verðlaun fyrir Joker á þessu ári , en hún er tilnefnd til Critics Choice verðlaunanna sem fara fram 13. janúar , og er enn meðal þeirra sem geta hlotið tilnefningu til Óskarsverðlauna , en þau fara fram 9. febrúar . Hildur Guðnadóttir , Paul Rudd og Jennifer Lopez . Mynd / EPA Hildur er annar Íslendingurinn og önnur konan til að hljóta Golden Globe verðlaunin fyrir frumsamda kvikmyndatónlist . Jóhann Jóhannsson hlaut þau fyrir tónlistina í The Theory of Everything árið 2015 og Lisa Gerrard hlaut þau , ásamt Hans Zimmer , fyrir tónlistina í Gladiator árið 2000 .